Idol (Japonsko)

Idol ( z anglického „idol“) je v japonskej popkultúre mediálne známa osobnosť (speváci, herci, modely a pod), väčšinou teenager, s roztomilým a nevinným mediálnym obrazom. Idoly sú samostatnou kategóriou japonských umelcov.

Idoly sú predmetom záujmu fanatických fanúšikov. Existuje tiež názor, že Japonci vidia v idolkách sestry alebo „dievčatá od vedľa“.

V japonskej populárnej hudbe tvoria idoly špecifický hudobný žáner, spievajú vačšinou nenáročné sentimentálne piesne.

Idoly musia byť vo svojom každodennom živote v súlade so svojimi piesňami, mať perfektný verejný obraz a byť príkladom pre mladú generáciu.

Dejiny 
Fenomén vznikol na začiatku 70. rokov v dôsledku veľkého rozmachu popularity francúzskeho filmu Cherchez l'idole (Honba za gitarami), ktorý sa objavil v japonských kinách v novembri roku 1964. Herečka Sylvie Vartanová, ktorá hrala hlavnú úlohu, sa stala veľmi populárnou. Termín idol začal byť používaný pre dievčatá, väčšinou medzi 14. a 16. rokom, ktoré práve začínajú svoju cestu ku sláve, alebo pre veľmi mladé nové hviezdy.

Výberový zoznam japonských idolových skupín 
Toto je výberový zoznam japonských idolových hudobných skupín, delený podľa projektov alebo talentovej agentúry.

 AKB48
 Stardust Promotion (talentová agentúra)
 Momoiro Clover Z
 Shiritsu Ebisu Chugaku
 Takoyaki Rainbow
 Hello! Project (project)
 Morning Musume
 °C-ute
 Berryz Kobo
 S/mileage
 Juice=Juice
 Buono!
 Fairies
 9nine
 Sakura Gakuin

Referencie

Iné projekty 

 
Kultúra v Japonsku
Populárna kultúra
Fanúšikovia
Subkultúry